[ca] Els cavalls s'han utilitzat per a diverses finalitats al llarg de la història. Aquest fet, i motivat per un increment d'interès substancial per part de la societat en el benestar dels animals, ha propiciat en els últims anys l'estudi i caracterització de la resposta d'estrès que es genera en els animals destinats a participar en activitats recreatives. Des d'almenys el s. XIV a Menorca, cada estiu, se celebren les festes en honor als patrons dels pobles que conformen l'Illa, on el cavall n'és el protagonista principal. Durant les festes patronals els cavalls es poden exposar a una sèrie de factors que poden ser potencialment estressants. Conèixer quin és l'efecte d'aquesta exposició és una primera aproximació per determinar el grau d'impacte a nivell fisiològic que tenen les celebracions en els cavalls que hi participen. En el primer estudi de la present tesi doctoral es van mesurar les variacions estacionals de cortisol, testosterona i sulfat de deshidroepiandrosterona (DHEA-S) i les seves ràtios en pèl al llarg d'un any com a mesura retrospectiva de l'activitat dels eixos hipotalàmic-hipofisiari-adrenal i gonadal. Els resultats d'aquest estudi van mostrar un efecte estacional per totes les hormones avaluades i també per les seves ràtios. A diferència de l'observat en les concentracions de testosterona i DHEA-S, les concentracions de cortisol van mostrar un increment progressiu des de l'hivern fins a l'estiu. El segon estudi es va realitzar amb la finalitat d'estimar la resposta d'estrès a través de l'anàlisi del cortisol salival, plasmàtic, i un estudi hematològic complet durant una sessió d'entrenament estàndard per participar en les festes patronals de l'illa. Els resultats obtinguts van mostrar com les concentracions de cortisol salival i plasmàtic incrementaven significativament després d'una hora d'entrenament en comparació als nivells obtinguts previs a la sessió. Paral·lelament es va reportar el retorn de les concentracions de cortisol als seus nivells basals més ràpidament en saliva en comparació amb el plasma. Aquesta troballa suggereix l'ús de la saliva com una millor matriu per a monitorar el retorn als nivells de cortisol basal en cavalls exposats a un exercici. El tercer estudi tenia l'objectiu d'estimar la resposta d'estrès mitjançant l'anàlisi del cortisol salival en cavalls durant la celebració de les festes patronals de Maó (Menorca, Espanya). Per primera vegada, aquest estudi descrivia la resposta d'estrès generada per la participació dels animals en els actes. Els resultats van mostrar com les concentracions de cortisol salival augmentaven progressivament, assolint les concentracions màximes el segon dia de les celebracions, i tornant als valors basals l'endemà dels actes, suggerint les celebracions com un estressor agut i transitori. En quart lloc, es va dissenyar, adaptar i establir l'aplicació d'un protocol d'avaluació del benestar dels cavalls participats en les festes patronals de Menorca. Pel disseny del protocol es va realitzar una adaptació dels protocols prèviament validats per l'avaluació del benestar de cavalls utilitzats per activitats recreatives i esportives i que tractés de garantir un enfocament holístic que comprengués les diferents dimensions del benestar animal. En el protocol proposat es van incloure 4 principis, 8 criteris i 16 indicadors basats en l'animal i l'ambient. En conclusió, la present tesi doctoral ofereix una base experimental per avaluar de forma objectiva la resposta d'estrès i el benestar de cavalls destinats a participar en activitats culturals i tradicionals.

[en] Historically horses have been used for different tasks and purposes, including recreational activities. In a more animal welfare-conscious society, the use of horses for human-related purposes has motivated the study and characterization of their stress response. Since the XIVth century, horses have been the main character in Menorca's patronal festivals. In these traditional festivals, horses may be exposed to potentially stressful factors. Studying the effect of this exposure is a first approach to determine the physiological impact of the celebrations on the participant horses. In the first study of the present thesis, cortisol, testosterone, and dehydroepiandrosterone sulfate (DHEA-S) seasonal variations and their ratios were assessed as a retrospective measure of the hypothalamic-hypophysis-adrenal and gonadal axis activity. Results showed a seasonal effect on all the evaluated hormones and their ratios. Contrary to testosterone and DHEA-S, cortisol concentrations increased progressively from winter to summer. The second study was performed to evaluate the stress response by measuring saliva and serum cortisol and the variations of the complete blood count during a training session for the festivals. Results showed a significant increase in salivary and plasma cortisol levels after an hour of training compared to the baseline levels. Salivary cortisol concentrations returned faster to baseline than serum, suggesting this as a better return-to-baseline cortisol measurement matrix in exercised horses. The objective of the third study was to evaluate the physiological stress response by measuring the salivary cortisol levels on patronal festivals in Maó (Menorca, Spain). Results showed how salivary cortisol levels raised to a maximum peak on the festival's second day and decreased to baseline levels within the day after the end of the festival. This finding suggests that festivals generated an acute and transitory stress response. Lastly, an animal welfare protocol was designed, adapted, and implemented for participating horses in the Menorca patronal festivals. Previous welfare validated protocols were used as a model for the design to ensure a more holistic and complete approach to animal welfare. The designed protocol included 4 principles, 8 criteria, and 16 indicators based on "animal-based" and "resource-based" indicators. Overall, the present thesis offers an experimental basis to objectively assess the stress response and welfare of horses used in cultural and traditional activities.